На основу члана 13. Закона о подстицајима у пољопривреди и руралном развоју (''Службени гласник РС'', број 10/13), Закона о изменама и допунама Закона о подстицајима у пољопривреди и руралном развоју (''Службени гласник РС'', број 103/15), члана 7. Одлуке о буџету општине Осечина за 2016. годину (''Општински службени гласник'', број \_11/2015\_) и Програма мера подршке за спровођење пољопривредне политике и политике руралног развоја општине Осечина за 2016. годину, Општинско веће општине Осечина, на седници одржаној дана 08.04.2016. године доноси

ОДЛУКУ

**О РАСПИСИВАЊУ КОНКУРСА ЗА ДОДЕЛУ СРЕДСТАВА**

**ЗА РЕАЛИЗАЦИЈУ РЕГРЕСА ЗА ПРЕМИЈУ ОСИГУРАЊА ЗА УСЕВЕ, ПЛОДОВЕ, ВИШЕГОДИШЊЕ ЗАСАДЕ, РАСАДНИКЕ И ЖИВОТИЊЕ ЗА ТЕРИТОРИЈУ ОПШТИНЕ ОСЕЧИНА У 2016. ГОДИНИ**

1. **Предмет:**
* избор корисника средстава за реализацију регресa за премију осигурања за усеве, плодове, вишегодишње засаде, расаднике и животиње за 2016 годину, у оквиру реализације Програма мера подршке за спровођење пољопривредне политике и политике руралног развоја на територији општине Осечина за 2016. годину, а у циљу стварања услова за очување, подстицање, унапређење и развој пољопривредне производње на подручју општине Осечина.
1. **Програм мера:**
* Регресирање полисе осигурања у износу до 30% вредности полисе коју пољопривредна газдинстава закључе са осигуравајућом кућом за усеве, плодове, вишегодишње засаде, расаднике и животиње у 2016. години.
1. **Услови**

**Општи услови:**

* полиса осигурања мора бити закључена између пољопривредног газдинства и осигуравајуће куће у Србији у периоду од 01.01.2016. године до 30.10.2016. године.

**Посебни услови:**

 Право коришћења средстава по овом Програму имају физичка лица са подручја општине Осечина која се баве пољопривредном производњом и испуњавају следеће услове:

* да је регистровано пољопривредно газдинство у активном статусу у 2016. години;
* да подносилац Захтева има пребивалиште на територији општине Осечина;
* да је подносилац Захтева измирио сва потраживања по основу пореског дуга према општинској управи Осечина;
* Лист непокретности са бројем кат.парц. која се осигурава;
* Извод из Регистра пољопривредних газдинстава са подацима о сточном фонду;
* да није користио средства Републике Србије по истом основу у 2016. години;
* Да је измирио све уговорне обавезе по било ком конкурсу општине Осечина за развој пољопривреде и рурални развој у протекле 3 године.
1. **Потребна документација:**

* фотокопија потврде о активном статусу пољопривредног газдинстава у 2016. години;
* фотокопија личне карте подносиоца пријаве;
* потврда Општинске управе Осечина о измиреним пореским обавезама;
* фотокопија картице наменског рачуна пословне банке;
* фотокопија листа непокретности на ком се види катастарска парцела која се осигурава ( за осигурање усева, воћњака, вишегодишњих засада итд.);
* извод из Регистра пољопривредних газдинстава са подацима о пријављеном сточном фонду ( уколико се осигурава основно стадо);
* фотокопија полисе осигурања коју је носилац/члан пољопривредног газдинства закључио са осигуравајућом кућом;
* изјаву носиоца/члана пољопривредног газдинства да није користио средства Републике Србије за исту намену.

**05. Начин доделе субвенција:**

Предвиђени износ средстава за ову врсту подстицаја који је опредељен Буџетом општине Осечина и Програмом мера подршке за спровођење пољопривредне политике и политике руралног развоја на територији општине Осечина за 2016. годину износи **500.000,00** динара.

Критеријум за доделу субвенција је датум и време пријема захтева при чему предност има онај подносилац захтева који је раније поднео пријаву.

**Неблаговремене, непотпуне и пријаве упућене факсом или електронском поштом неће се узимати у разматрање.**

Сви потребни обрасци могу се преузети у Општинској управи Осечина- Пољопривредној служби, II спрат, соба број 20, улица Карађорђева број 114.

**Koнкурс ће трајати до 03. маја 2016.године**

Рок за подношење приговора је 7 (седам) дана од дана објављивања резултата конкурса на огласној табли.

Пријаве на Јавни конкурс Општинска управа Осечина – Пољопривредна служба примаће до утрошка опредељених средстава за ову врсту подстицаја.

Текст Јавног конкурса биће објављен на огласној табли Општинске управе Осечина и на web страни општине Осечина www.osecina.com.

**Општинско Веће општине Осечина,**

**Број: 060-\_\_\_\_\_\_\_\_\_\_\_\_, дана \_\_\_\_\_\_\_\_\_\_2016. г.**

  **Општинско веће**

 **Председник**

 Ненад Стевановић